VGI ดีด 3% ลุ้นพลิกกำไรปี 66 ทะลุ 300 ล้าน รับสื่อนอกบ้านฟื้น
VGI ดีด 3% ลุ้นพลิกกำไรปี 65/66 แตะ 343 ล้านบาท รับธุรกิจสื่อนอกบ้านฟื้นตัว และรายได้เงินปันผลจาก PLANB รวมถึงการหายหุ้นของบริษัทในเครือบางแห่ง
VGI ดีด 3% ลุ้นพลิกกำไรปี 65/66 แตะ 343 ล้านบาท รับธุรกิจสื่อนอกบ้านฟื้นตัว และรายได้เงินปันผลจาก PLANB รวมถึงการหายหุ้นของบริษัทในเครือบางแห่ง
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ราคาหุ้น บริษัท วีจีไอ จำกัด (มหาชน) หรือ VGI ล่าสุด ณ เวลา 10:10 น. อยู่ที่ระดับ 5.05 บาท บวก 0.13 บาท หรือ 2.64% สูงสุดที่ระดับ 5.05 บาท ต่ำสุดที่ระดับ 4.92 บาท ด้วยมูลค่าการซื้อขาย 74.23 ล้านบาท

บล.เอเซีย พลัส ระบุในบทวิเคราะห์ (30 ม.ค.66) โดยประมาณการกําไรสุทธิปี 2565/66 ไว้เท่าเดิมที่ 343 ล้านบาท พลิกจากขาดทุน 120 ล้านบาทในปีก่อน แนวโน้มกําไรสุทธิระยะถัดไปคาดเห็นการฟื้นตัวในทุกธุรกิจ ส่วนแบ่งขาดทุนจาก KEX ที่ทยอยลดลง
นอกจากนี้ บล.กรุงศรี ระบุว่า แนวโน้มผลการดำเนินงานในไตรมาส 3/66 ของ VGI จะพลิกกำไร โดยคาดว่าจะมีกำไรจากธุรกิจหลัก 2 ล้านบาทในไตรมาส 3/66 จากที่ขาดทุนจากธุรกิจหลัก 88 ล้านบาทในไตรมาส 3/65 และ 147 ล้านบาทใน 2Q23 ซึ่งสาเหตุสำคัญมาจากธุรกิจ OOH สื่อนอกบ้าน
ทั้งนี้ คาดว่ากำไรสุทธิจะเพิ่มขึ้น 47% จากไตรมาสก่อนหน้า และพลิกจากขาดทุนสุทธิไตรมาส 3/65 เนื่องจากธุรกิจสื่อนอกบ้าน, รายได้เงินปันผลจาก PLANB และ การหายหุ้นของบริษัทในเครือบางแห่ง
รวมถึงมองว่าหลังจากที่บริษัทมีผลขาดทุนจากธุรกิจหลักติดต่อกันมาหลายไตรมาสคาดว่าบริษัทน่าจะเริ่มพลิกฟื้นได้ตั้งแต่ไตรมาส 3/2566 โดยจะได้แรงหนุนจากการฟื้นตัวอย่างแข็งแกร่งในธุรกิจสื่อนอกบ้าน เนื่องจากจำนวนผู้โดยสารรถไฟฟ้า BTS เพิ่มขึ้นอย่างต่อเนื่อง ทั้งนี้จึงคาดว่า UR จะเพิ่มขึ้น